PREDKLADACIA  SPRÁVA

	Podľa uznesenia vlády Slovenskej republiky č. 790/2001 k zákonu o štátnom rozpočte na rok 2002 má Ministerstvo kultúry Slovenskej republiky možnosť predkladať raz za polrok návrh na  použitie prostriedkov štátneho rozpočtu  získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov  účelovo určených pre kapitolu Ministerstva kultúry SR v rámci rozpočtovej kapitoly Všeobecnej pokladničnej správy.

	V súlade s týmto uznesením vlády SR predkladá Ministerstvo kultúry SR súpis projektov  na kultúrne aktivity na rok 2002 – II. časť.  Materiál   rieši finančné zabezpečenie aktivít, ktoré nebolo možné realizovať v rámci  záväzných ukazovateľov štátneho rozpočtu pre rozpočtovú kapitolu Ministerstva kultúry SR na rok 2002 tak v oblasti bežných výdavkov, ako aj v oblasti kapitálových výdavkov. Súčasne sa materiálom zrušujú a menia niektoré projekty na kultúrne aktivity schválené uznesením vlády SR č. 194/2002, ktorých realizácia v pôvodnej podobe nie je  možná  z objektívnych dôvodov /napr. zrušenie pôvodného podujatia organizátorom a pod./ bez zmeny výšky schváleného príspevku pre danú organizáciu.

	Schválenie predloženého materiálu nebude mať vplyv na verejné financie, nebude mať finančný dosah na obyvateľov, na životné prostredie a zamestnanosť.  Vzhľadom na vecnú problematiku materiál nebol predmetom rokovania poradných orgánov vlády.

	Súhrnne sa predkladaným materiálom navrhuje uvoľniť z rozpočtovej kapitoly Všeobecnej pokladničnej správy

do rozpočtovej kapitoly Ministerstva kultúry SR  suma 44 591 000 Sk  v členení :

bežné výdavky :		   23 446 000  Sk

kapitálové výdavky :                 21 145 000  Sk

	Rozdelenie finančných prostriedkov podľa odvetvovej a ekonomickej klasifikácie je nasledovné :											
										v tis. Sk

II.  Výdavky kapitoly spolu :			                               		44 591	    
      v tom :
A.	Bežné výdavky (600)   						23 446		            
      z toho :
           A. 4. bežné transfery spolu (640)                                                      23 096
           z toho :
           - príspevkovým organizáciám (641001)			            12 705
           - občianskym združeniam, nadáciám,
  pol. stranám a hnutiam (642001)                                                       4 391  
- dotácie nefinančným subjektom-                                                      
  právnickým osobám (643)						  6 000                                                      

     B. Kapitálové výdavky spolu (700) 				         21 145	   
     v tom :
     B.1. obstarávanie kapitálových aktív                                                      7 352    
             rozpočtových organizácií (710)				 
 
     B.2. kapitálové  transfery (720)					         13 793
             z toho : 
A.	2. 1.  prísp. organizáciám, jednotlivcom
               a neziskovým pr. organizáciám(721,722)                      13 793    

Z bodu B. 2. 1. 
- transfer príspevkovým organizáciám                                          10 293 

Z bodu B.  kapitálové výdavky na financovanie jednotlivých častí 
Registra investícií

24010  obstarávanie a technické zhodnotenie investičného 
            majetku organizácií vykonávajúcich kultúrnu činnosť
            v pôsobnosti MK SR						          17 645

24 080  Kapitálové transfery občianskym združeniam, nadáciám
             a podobným organizáciám 						3 500

D. Účelové prostriedky
v tom: 
kapitálový transfer pre Maticu slovenskú 					3 500
bežný transfer  na MKA MK SR					          10 391